हिरासत में जो लोग हैं उन्हें मुख्य रूप से पश्चिमी तट से पकड़ा गया है और उनमें फ़लस्तीनी उपप्रधानमंत्री नासिर शायर भी हैं.

इसराइली सेना इन मंत्रियों और सांसदों की गिरफ़्तारी को अपने उस सैनिक को छुड़ाने में सौदेबाज़ी के लिए इस्तेमाल कर रही है जिसे रविवार को कुछ फ़लस्तीनी चरमपंथियों ने अगवा कर लिया था.

हालाँकि इसराइली सेना यह भी कह रही है कि फ़लस्तीनी मंत्रियों और सांसदों को 'आतंकवादी गतिविधियों' में शामिल होने के संदेह में पकड़ा गया है और उनसे पूछताछ की जा रही है.

फ़लस्तीनी राष्ट्रपति महमूद अब्बास और अन्य फ़लस्तीनी नेताओं ने मंत्रियों और सांसदों को हिरासत में लिए जाने की कार्रवाई की निंदा की है और आरोप लगाया है कि इसराइल लड़ाई भड़का रहा है.

इस बीच इसराइली सेना की यूनिटों ग़ज़ा के दक्षिणी हिस्से में भारी संख्या में तैनात हैं. गुरूवार को दिन में कुछ हवाई हमले भी किए गए हैं.

इसराइली सेना ने हालाँकि इन ख़बरों का खंडन भी किया है कि उन्होंने सीमा लांघ कर उत्तरी ग़ज़ा में प्रवेश कर लिया है लेकिन उन्होंने दक्षिणी ग़ज़ा में उन स्थानों पर उन्होंने अपनी चौकियाँ ज़रूर बनाई हैं जहाँ एक साल पहले ... अधिकतम 4000 वर्णों के लिए लेख जारी रखें:
तक यहूदी बस्तियाँ हुआ करती थीं.

ग़ौरतलब है कि दक्षिणी ग़ज़ा से रविवार को एक इसराइली सैनिक को फ़लस्तीनी चरमपंथियों ने पकड़ लिया था और तब से वह उनके पास ही है.

तनावपूर्ण शांति

एक बीबीसी संवाददाता का कहना है कि ग़ज़ा पट्टी में स्थिति शांत है. उससे पहले इसराइल ने भारी गोलाबारी की थी और फ़लस्तीनी चरमपंथियों ने भी रात में कुछ रॉकेट दागे थे.



इसराइली विमानों ने कुछ ऐसे पर्चे गिराए हैं जिनमें फ़लस्तीनियों को चेतावनी दी गई है कि वे उन इलाक़ों में न जाएँ जहाँ से इसराइली इलाक़ों में रॉकेट दागे जा रहे हैं.

उधर इसराइली सेनाओं ने उस किशोर इसराइली का शव बरामद किया है जिसे पश्चिमी तट में फ़लस्तीनी चरमपंथियों ने रविवार को अगवा कर लिया था.

इससे पहले अपने अपहृत सैनिक को छुड़ाने के लिए इसराइली सेना ने गज़ा क्षेत्र में सैन्य कार्रवाई तेज़ कर दी और थलसेना गज़ा के उत्तरी भाग में भी प्रवेश कर चुकी है.

फ़लस्तीनी प्रत्यक्षदर्शियों के अनुसार इसराइली टैंकों ने बेत हैनॉन शहर के पास से गज़ा के उत्तरी भाग में प्रवेश किया.

फ़लस्तीनी प्रत्यक्षदर्शियों का कहना है कि सेना ने फ़लस्तीनी प्रशासन के इलाक़े में प्रवेश कर लिया है लेकिन इसराइली सेना ने इसका खंडन किया है.

इससे पहले बुधवार को सेना दक्षिणी गज़ा में घुस चुकी थी और वहाँ अस्थाई शिविर स्थापित कर लिया था और इसराइली विमानों ने दिन भर गज़ा क्षेत्र में हमले जारी रखे.

हमास नेता और फ़लस्तीनी प्रशासन के प्रधानमंत्री इस्माइल हानिया ने जहाँ संयुक्त राष्ट्र से इस मामले में हस्तक्षेप करने का अनुरोध किया है वहीं अमरीका ने इसराइली सैन्य कार्रवाई की निंदा करने से इनकार कर दिया है.

उल्लेखनीय है कि पिछले रविवार को एक सैन्य चौकी पर हमला करने के बाद फ़लस्तीनी चरमपंथियों ने एक इसराइली सैनिक गिलाद शालित का अपहरण कर लिया था.

चरमपंथी माँग कर रहे हैं कि इसराइल जेलों में क़ैद महिलाओं और बच्चों को रिहा करे तभी वे सैनिक को छोड़ेंगे. लेकिन इसराइली प्रधानमंत्री एहुद ओल्मर्ट ने इसे सिरे से ख़ारिज कर दिया है.